अपराधो की बाढ़ से त्रस्त राजनगर वासियों के मन मे ये सवाल कोंध रहा था की राजनगर का दूसरा रक्षक सुपर कमांडो ध्रुव कहाँ है? कमांडो फोर्स के कैडेट्स जुम्बा के असीमित गैंग से लोहा ले रहे थे पर राजनगर मे ध्रुव की गैरमौजूदगी और स्टील की नाकामी ने दूसरे इलाकों के अपराधियों को भी राजनगर की तरफ आकर्षित कर दिया था....यानी छोटी-मोटी चोरियों से लेकर बड़े संस्थानों मे लूट तक लगातार हो रहे अपराधो ने शहर की कानून व्यवस्था को चरमरा दिया था. कमांडो फोर्स का कैप्टन ध्रुव विश्व के किसी और कोने मे धरती को किसी दूसरे भयावह खतरे से बचाने मे कुछ दिनों से जुटा था....जिस वजह से वो राजनगर को जुम्बा के कहर से बचाने मे असमर्थ था. अपने कैप्टन के बिना लगातार बढ़ते अपराधो को रोकने मे जूझ रही कमांडो फोर्स का मनोबल गिरता जा रहा था.